Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7593

(2) A csatlakozási okmány 88. és 256. cikkének alkalmazása vonatkozik az EGK-Szerződés II. mellékletének hatálya alá tartozó valamennyi termékre, és magában foglalja az ezekre a termékekre a 2. jegyzőkönyv értelmében alkalmazandó bármely különleges intézkedést is. 2004/60/II. szám Együttes nyilatkozat a 2. Jegyzőkönyv 9. cikkéről A Tanács által a 2. jegyzőkönyv 9. cikkének (1) bekezdésével összhangban elfogadandó alkalmazási szabályoknak meg kell felelniük a tárgyalások során elfogadott szabályoknak. Együttes nyilatkozat a harmadik országokkal fenntartott halászati kapcsolatokról Amikor a Közösség intézményei döntenek azokról az szabályokról, amelyek lehetővé teszik az új tagállamok beilleszkedését a Közösség által kötött halászati megállapodásokba, az intézmények a tárgyalások során elfogadott vonatkozó iránymutatásokat követik. Együttes nyilatkozat egyes harmadik országokkal kötendő jegyzőkönyvekről A 179., 183., 366. és 370. cikkben említett, az érintett megállapodásokban szerződő félként részes harmadik országokkal kötendő jegyzőkönyvek tárgyalásai során a Közösség a tárgyalások azokból a rendelkezésekből indul ki, amelyekben az Európai Közösségek és az új tagállamok közötti konferenciák során e tárgyban megállapodtak. Együttes nyilatkozat a peseta és az escudo ECU-be történő felvételéről Az ECU jelenlegi meghatározására tekintettel és az ECU szerepének várható alakulásával kapcsolatban felhalmozott tapasztalatok alapján adott esetben szükségessé váló felülvizsgálatra is figyelemmel, a Közösség és az új tagállamok megállapítják, hogy valamennyi tagállamnak joga van ahhoz, hogy valutája a közösségi eljárás keretében az ECU részévé váljék. A peseta és az escudo felvételére vonatkozó döntések során figyelemmel kell lenni arra, hogy szükséges biztosítani az ECU funkcióinak és használatának stabil fejlődését; az ilyen döntések elfogadására az érintett új tagállam kérelmére, a Monetáris Bizottsággal folytatott konzultációt követően, a valuták ECU-n belüli súlyozásának első ötéves felülvizsgálata alkalmával kerülhet sor. A Németországi Szövetségi Köztársaság Kormányának nyilatkozata az Európai Szén- és Acélközösséghez történő csatlakozásról szóló határozat, valamint az Európai Gazdasági Közösséghez és az Európai Atomenergia-közösséghez történő csatlakozásról szóló szerződés Berlin tekintetében történő alkalmazásáról A Németországi Szövetségi Köztársaság kormánya fenntartja a jogot arra, hogy a Spanyol Királyság és a Portugál Köztársaság Európai Szén- és Acélközösséghez történő csatlakozásának hatálybalépésekor, és az ezen országok Európai Gazdasági Közösséghez és Európai Atomenergia-közösséghez történő csatlakozásáról szóló szerződés megerősítő okiratának letétbe helyezésékor kinyilvánítsa, hogy az Európai Szén- és Acélközösséghez történő csatlakozásról szóló,

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes